钦定古今图书集成/明伦汇编/氏族典/第364卷 > 《廖用贤尚友录》 > 阴祖善
## 钦定古今图书集成/明伦汇编/氏族典/第364卷 > 《廖用贤尚友录》 > 阴祖善

按《宁化县志》：祖善天性醇和，邑东郊有别业，祖善常
栖息于此。偷儿瞷亡，入其室，祖善适值之。偷儿请命，
祖善曰：“子为贫耳，可伤也。”随解囊金赠之，慰勉而去，
迄今无知姓名者。又尝过他乡，有邹氏子为债家所
窘，鬻子妇偿之。祖善廉得实，遽为代偿，还其妇，因归
检宿券，悉焚之。